Številka: 405-1/2021/4

Datum: 3. 5. 2021

**Specifikacija javnega naročila**

# VLOGA NACIONALNE AGENCIJE

Nacionalna agencija spodbuja in izvaja program Erasmus+ - poglavje Mladina ter program Evropska solidarnostna enota na nacionalni ravni ter povezuje Evropsko komisij s predlagatelji projektov iz naslova Programov na nacionalni in lokalni ravni ter mladimi.

Nacionalna agencija je odgovorna za upravljanje vseh faz življenjskega cikla projektov programa Erasmus+, ki zasledujejo splošne cilje programa Erasmus+ ter posebne cilje programa Erasmus+ - poglavje Mladina, in sicer:

1. Učna mobilnost posameznikov (mobilnost mladih – mladinske izmenjave; mobilnost mladinskih delavcev; aktivnosti udejstvovanja mladih)
2. Sodelovanje med organizacijami in institucijami – Partnerstva za sodelovanje (sodelovalna partnerstva; manjša partnerstva)

Nacionalna agencija je prav tako odgovorna za upravljanje vseh faz življenjskega cikla projektov programa Evropska solidarnostna enota, in sicer:

1. Projekti prostovoljstva
2. Solidarnosti projekti

Nacionalna agencija programov Erasmus+ - poglavje Mladina in Evropska solidarnostna enota poleg upravljavske funkcije izvaja tudi podporne aktivnosti za razvoj obeh programov v Sloveniji in s svojimi aktivnostmi prispeva tudi k razvoju mladinskega dela in mladinske politike v Sloveniji.

Nacionalna agencija mora prevzeti tudi druge strukture, ki bodo po odločitvi Evropske komisije in v dogovoru z naročnikom pristale v Sloveniji, pri tem se naročnik zavezuje, da bo prevzel sporazumno določen delež sofinanciranja (Eurodesk, SALTO Resource center, idr.). Nacionalna agencija bo prevzela tudi orodje YouthWiki. Ocenjeni delež sofinanciranja za prevzem drugih struktur in orodja YouthWiki je vključen v ocenjeno vrednost naročila.

# OKVIRNI SPORAZUM

Z izbranim izvajalcem bo naročnik sklenil okvirni sporazum za celotno obdobje trajanja programa Erasmus+ in Evropske solidarnostne enote. Izbrani izvajalec bo nato predlagan Evropski komisiji kot nacionalna agencija evropskega programa Erasmus+ - poglavje Mladina in Evropska solidarnostna enota za celotno pogodbeno obdobje (2021 – 2027). Evropska komisija bo po pregledu izpolnjevanja pogojev za delovanje nacionalne agencije in ob predložitvi delovnih načrtov s strani nacionalne agencije za upravljanje programa Erasmus+ - poglavje Mladina, Evropske solidarnostne enote in podpornih struktur s predlagano nacionalno agencijo sklenila pogodbo za izvajanje dejavnosti nacionalne agencije za vsako posamezno leto (Delegation Agreement). V primeru, da bo Evropska komisija zahtevala od naročnika dodatne ukrepe za vzpostavitev nacionalne agencije, bo naročnik skupaj z imenovano nacionalno agencijo sprejel potrebne popravne ukrepe in s tem nacionalni agenciji omogočil izpolnjevanje minimalnih zahtev, ki jih določi Evropska komisija.

Na podlagi okvirnega sporazuma bo naročnik s ponudnikom sklenil letno pogodbo o izvajanju dejavnosti nacionalne agencije za Program Erasmus+ - poglavje Mladina in program Evropska solidarnostna enota za vsako posamezno leto.

1. **DELA IN NALOGE NACIONALNE AGENCIJE**

Nacionalna agencija opravlja naloge v posredno centraliziranih delih programa Erasmus+ - poglavje Mladina, programa Evropska solidarnostna enota ter naloge, ki jih za izvajanje centraliziranih delov programa določata Uredba Erasmus+ in Uredba ESE in jih nacionalni agenciji poveri Evropska komisija.

Obveznosti in pristojnosti nacionalne agencije v posredno centraliziranih delih programa Erasmus+ - poglavje Mladina in programa Evropska solidarnostna enota« so:

## Upravljanje z posredno centraliziranimi sredstvi

* izvajanje postopkov sprejema in obdelave vlog za sprejem projektov v program v skladu z navodili Evropske komisije, vključno z imenovanjem in organiziranjem dela evalvacijskega odbora ter zagotavljanje administrativne podpore za delo evalvacijskega odbora ter izvajanjem medagencijskega posvetovanja, če in kadar je tako zahtevano za posamezen tip projekta oziroma akcijo;
* sprejemanje končnih odločitev o sprejemu projektov v programa in dodelitvi pravice do uporabe nepovratnih sredstev iz programa za projekte, ob upoštevanju evropskih in nacionalnih prioritet;
* vodenje evidenc in hranjenje dokumentacije o vsaki prispeli vlogi za sprejem projekta v programa ter postopkih sprejema in obdelave za vsako vlogo za sprejem projekta v programa;
* obveščanje prijaviteljev o odločitvah evalvacijskega odbora o sprejemu projektov v program z ustreznimi obrazložitvami, objavljanje informacij o podprtih projektih;
* sklepanje pogodb z upravičenci, zagotavljanje vnaprejšnjega financiranja projektov, v skladu s pravili Evropske komisije glede izvajanja programa Erasmus+ -poglavje Mladina in programa Evropska solidarnostna enota;
* izvajanje pogodbenih obveznosti programov do upravičencev, katerih projekti so bili sprejeti v programa ter vodenje evidenc o izvajanju medsebojnih pogodbenih obveznosti med nacionalno agencijo in upravičenci;
* spremljanje in nadziranje izvajanja projektov ter njihove skladnosti z vsebinskimi in finančnimi navedbami v odobrenih vlogah za sprejem projektov v program ter nadziranje izvajanja drugih pogodbenih obveznosti upravičencev;
* zaključevanje projektov s pregledom zaključnih poročil o izvedenih aktivnosti, pregledom zahtevane finančne dokumentacije, vključno z svetovanjem upravičencem pri sestavi zaključnih poročil;
* sprejemanje odločitve o končni višini nepovratnih sredstev iz programov v skladu z ugotovitvami spremljevalnih in nadzornih aktivnosti nacionalne agencije ter ugotovitvami analiz zaključnih poročil ter pravili programa;
* evidentiranje in dokumentiranje podatkov o dolžnikih do programa Erasmus+ -poglavje Mladina in programa Evropska solidarnostna enota, ter izvajanje ukrepov, potrebnih za vračilo sredstev nacionalni agenciji;
* varovanje osebnih podatkov skladno z Uredbo EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov).

## Finančno poslovanje in nadzor

* organiziranje finančnega poslovanja in računovodskih sistemov v skladu z navodili Evropske komisije oz. na način, ki bo omogočil učinkovit nadzor nad porabo sredstev za kritje stroškov dela nacionalne agencije in porabe finančnih sredstev v programu Erasmus+ - poglavje Mladina in programu Evropska solidarnostna enota;
* pripraviti izjavo o zanesljivosti upravljanja (Declaration of assurance) z namenom vzpostavitve trdnega sistema upravljanja z EU sredstvi, ki vsebuje ustrezne mehanizme notranjega nadzora. Nacionalna agencija mora izjavo letno posredovati Evropski komisiji;
* pripravljanje končnih vsebinskih in finančnih poročil, ki so pregledno razdelana v skladu z vsebinskimi in finančnimi sklopi delovnega načrta za posamezno leto in sicer ločeno po postavkah (program, podporne strukture);
* vodenje pregleda nad dodeljenimi in dejansko porabljenimi nepovratnimi sredstvi v posredno centraliziranih delih programa Erasmus+ - poglavje Mladina in programa Evropska solidarnostna enota, v skladu z zahtevami Evropske komisije in naročnika;
* omogočiti naročniku izvajanje sekundarnega nadzora nad delovanjem nacionalne agencije in izvajanjem programa Erasmus+ - poglavje Mladina in programa Evropska solidarnostna enota, ki vključuje tudi predložitev poročil z ugotovitvami opravljenih internih revizijskih pregledov, s strani pooblaščenih oseb naročnika;
* Omogočiti delo zunanjim revizorjem, ki jih zagotovi naročnik, Evropska komisija ali Evropsko računsko sodišče ali njihovi predstavniki.

## Kadrovsko poslovanje

* zagotavljanje sistematičnega in formalnega informiranja zaposlenih o veljavnih etičnih in organizacijskih vrednotah in omogočanje svetovanja in usposabljanja za dviganje njihove zavesti in splošnega razumevanja pravil;
* posodabljanje organizacijske sheme (organigram) ponudnika z navedbo imen in funkcij zaposlenih in Evropsko komisijo obveščati o spremembah organizacijske sheme, ki vplivajo na vodenje program.

## Svetovanje potencialnim prijaviteljem

* zagotavljanje svetovanja in pomoči potencialnim prijaviteljem pri pripravi vlog za sprejem projektov v programa, pri čemer je potrebno upoštevati omejitve za preprečevanje konflikta interesov;
* vzdrževanje baze potencialnih partnerjev za sodelovanje v programu v Sloveniji ter zagotavljanje pomoči pri iskanju partnerjev za potencialne prijavitelje iz Slovenije, in sicer v sodelovanju z drugimi nacionalnimi agencijami programov, ki upravljajo s posredno centraliziranimi sredstvi programa Erasmus+ - poglavje Mladina in programa Evropska solidarnostna enota.

## Informiranje in promocija programa Erasmus+

* pripravljanje informativnega gradiva o programu Erasmus+ - poglavje Mladina in program Evropska solidarnostna enota v slovenskem jeziku ter skrb za razširjanje informacij o obstoju in možnostih programa v javnosti ter še posebej med mladinskimi organizacijami, skupinami mladih in ustanovami, ki izvajajo dejavnosti za mladino;
* zagotavljanje širjenja informacij in obstoju možnostih drugih podprogramov programa Erasmus+ in s tem namenom tesno sodelovati z nacionalno agencijo programa Erasmus+;
* zagotavljati ukrepe za povečevanje dostopnosti programa vsem skupinam mladih, s poudarkom na mladih z manj priložnostmi, in redno spremljanje sprememb pri njihovem vključevanju v program;
* pri izvajanju dejavnosti nacionalne agencije, njenih aktivnostih, pri vseh produktih in v vseh prostorih, kjer se izvajajo dejavnosti nacionalne agencije jmora biti jasno razvidno, da izvajanje dejavnosti nacionalne agencije financira naročnik - Urad RS za mladino in Evropska komisija;

## Spremljanje programov na podlagi niza kazalnikov za merjenje uspešnosti pri posebnih ciljev Programa Erasmus+ - poglavje Mladina in Evropska solidarnostna enota kot jih določa Uredba.

## Izvajanje podpornih aktivnosti za razvoj programa Erasmus+ - poglavje Mladina, programa Evropska solidarnostna enota in razvoj mladinskega dela v Sloveniji

* organiziranje nacionalnih ali mednarodnih seminarjev, konferenc, študijskih obiskov, pripravljalnih obiskov, idr. za namen razvoja programov in/ali mladinskega dela v Sloveniji;
* redno obveščanje vseh potencialnih upravičencev o podpornih aktivnosti programov in spodbujajanje njihove udeležbe;
* zagotavljanje podpore nacionalnimi oblastem in akterjem v mladinskem sektorju pri vključevanju v evropsko sodelovanje na področju mladine;
* sodelovanje s socialnimi partnerji v programih ter v svoje delo vključevati poglavitne akterje na področju mladinske politike in dela v Sloveniji.

## Sodelovanje ponudnika z Evropsko komisijo, njeno izvršno agencijo, ki upravlja centralizirane projekte in drugimi nacionalnimi agencijami

* Nudenje pomoči Izvršni agenciji Evropske komisije za izobraževanje, avdiovizualno politiko in kulturo (EACEA) pri vzpostavitvi in ​​vzdrževanju elektronsko komunikacijskega sistema, ki povezuje nacionalne agencije v drugih državah članicah in sodelujočih državah;
* sodelovanje pri vmesni in končni zunanji evalvaciji programa Eramus+;
* prilagajanje del in nalog glede na spremembe, ki jih določi Evropska komisija v celotnem obdobju izvajanja programov;
* sodelovanje pri kakršnikoli evalvaciji svojega delovanja s strani nacionalne oblasti ali Evropske komisije;
* Sodelovanje pri delu delovnih teles Evropske komisije ali izvršne agencije, sestankih Evropske komisije z nacionalnimi agencijami, usposabljanjih in drugih pomembnih dogodkih, katerih namen je razvoj programa ali mladinske politike in tem redno obveščati naročnika.
* Sodelovanje z nacionalnimi agencijami drugih držav članic in sodelujočih držav in o tem redno obveščati naročnika.

## Širjenje rezultatov in učinkov programa Erasmus+ - poglavje Mladina in programa Evropska solidarnostna enota

* zbiranje informacij o dobrih praksah na področju mladinskega dela v Sloveniji in tujini;
* priprava, objava in diseminacija tiskanih in/ali elektronskih publikacij o dobrih praksah doma in v tujini.

## Sodelovanje z drugimi ustanovami, ki izvajajo programe in iniciative Evropske unije v Sloveniji

* sodelovanje z nacionalno agencijo, ki upravlja izvajanje drugih delov programa Erasmus+ v Sloveniji na podlagi dogovora o ureditvi razmerij, ki ga sprejmejo pristojne nacionalne oblasti za usklajeno upravljanje celotnega programa na nacionalni ravni, zlasti z namenom, da se zagotovi skladno in stroškovno učinkovito izvajanje programa Erasmus+ ter učinkovite stike z Evropsko komisijo na tem področju.

## Upravljanje in delo z drugimi podpornimi strukturami za izvajanje programa Erasmus+ - poglavje Mladina

* omogočanje delovanja podpornih struktur programa Erasmus+ - poglavje Mladina, kot so npr. EURODESK ali SALTO Resource center, v skladu s pooblastili in navodili Evropske komisije. Vsebinske in finančne letne načrte ter poročila za omenjene strukture je potrebno predložiti skupaj in na način kot dokumente za program Erasmus+ - poglavje Mladina in Evropska solidarnostna enota.

## Informacijska tehnologija

* za namen upravljanja posredno centraliziranih sredstev uporabljati informacijsko tehnološke platforme v skladu z navodili Evropske komisije in svoje delo prilagoditi nadgradnji obstoječega IT sistema;
* zagotavljanje ustrezne računalniške in programske opreme in njeno ustrezno dopolnjevanje glede na navodila Evropske komisije glede uporabe EU IT sistema.

## Obveznosti zaključevanja programa Mladi v akciji in drugih obveznosti

* izvajanje vseh postopkov, ki so potrebni za zaključek projektov, sprejetih v dosedanji program Erasmus+ poglavje Mladina (2014 – 2020), program Evropska solidarnostna enota (2018-2020) in drugih obveznosti, ki jih ima nacionalna agencija do upravičencev, naročnika in Evropske komisije:
	+ - sodelovanje z nacionalno agencijo programa Erasmus+ poglavje Mladina in programa Evropska solidarnostna enota (2021-2027) z namenom prevzema obveznosti do Evropske komisije in nacionalne oblasti iz naslova upravljanja programa Erasmus+ poglavje Mladina, podporne strukture Eurodesk in Salto resource centra in programa Evropska solidarnostna enota;
		- zagotavljanje nemotenega poteka projektov in aktivnosti programa programa Erasmus+ - poglavje Mladina, podporne strukture Eurodesk in Salto resource centra in programa Evropska solidarnostna enota;
		- upravljanje in zaključevanje pogodb iz naslova programa Erasmus+ Mladi v akciji in programa Evropska solidarnostna enota;
		- Vse potrebne podatke vnesti v informacijski sistem Evropske komisije za upravljanje programa Erasmus+ (EplusLink);
		- priprava letnega poročila z vsemi potrebnimi prilogami za leto 2020;
		- zagotavljanje sekundarnega nadzora zunanjega revizorja, ki ga določi naročnik z namenom priprave Izjave o izpolnjevanju pogojev (Declaration of Assurance) za Evropsko komisijo do 31. marca 2021;
		- zagotoviti, da se v celoti izvedejo druge obveznosti do Evropske komisije in naročnika.

## Poročanje Evropski komisiji in naročniku

* sodelovanje z naročnikom pri izvajanju programov in obveščanje naročnika o težavah in ovirah pri izvajanju programa ter predlagati ustrezne rešitve za premagovanje težav in ovir pri izvajanju programa Erasmus + - poglavje Mladina in programa Evropska solidarnostna enota;
* redno obveščanje Evropske komisije in naročnika o vseh spremembah pri upravljanju z decentraliziranimi sredstvi, spremembah v organizaciji dela, kadrovanju in drugih ukrepih;
* v skladu z navodili Evropske komisije pripraviti letno poročilo in Izjavo o izpolnjevanju pogojev za posredno upravljanje;
* priprava periodičnih poročil o svojem delu in izvajanju programov v skladu s okvirnim sporazumom in letno pogodbo, zahtevami Evropske komisije ali zahtevami naročnika.

Podrobneje letne naloge in pristojnosti nacionalne agencije določi Evropska komisija in jih letno objavi v Priročniku za nacionalne agencije (Guide for National agencies) in Navodilih za pripravo delovnega načrta (Work Programme Specifications).

Delovni načrt nacionalne agencije je priloga k letni pogodbi, sklenjeni med naročnikom in nacionalno agencijo in priloga k letnemu sporazumu, sklenjenim med Evropsko komisijo in nacionalno agencijo.

**IZJAVA PONUDNIKA**

**V celoti sprejemamo in potrjujemo navedeno specifikacijo del in nalog nacionalne agencije programa Erasmus+ - poglavje Mladina in programa Evropska solidarnostna enota** **ter da smo kadrovsko in tehnično usposobljeni v celoti izvršiti predmet tega javnega naročila.**

**Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Odgovorna oseba ponudnika: \_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis in žig:**